《赠妙源》
宋代·李洪

上人辍讲卧禅庵，万论千经思尽覃。
未与释迦分半座，只应弥尽且同龛。
兔瓯泼乳清尘虑，麈柄挥犀发妙谈。
我亦乘閒聊问道，安能遗世学瞿昙。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。